<b>שאלה </b>יורינו רבינו ירום הודו בראובן מכר ביתו לשמעון בשבעים דינרים ונתן לו ארבעים דינרים ועל השלשים הנשארים שימתין לו שלשה שנים וכאשר עברו השלשה שנים שאל ראובן השלשים דינרים ושמעון השיב קניתי ממך בית זה ביותר משוייו בעד מה שהמתנת לי ולכן איני נותן לך יותר ממה ששוה וראובן אומר איני לוקח אלא השבעים שכך מכרתי לך יורינו מורה צדק אם יתקיים המכר או יתבטל ואם לראובן לגבות כל השבעים או מה שהבית שוה ואם תמצא לומר שיקח מה ששוה אם הוא כשום היום או כשום בעת המכר: ואף גם זאת ילמדנו רבינו בראובן שאל מלאה בית אשר היתה דרה בו זה כמה שנים והוא לא ערער עליה ויהי היום ויאמר אל לאה זה ביתי ולמה תדור בו השיבה לאה אמת כדבריך כן הוא שהיה לך ואני קניתיו ממי שלקחו ממך אחר שהמלכתי בך וישאל ראובן שתביא ראיה לדבריה בשטר או עדים והיא אמרה אין עלי להביא שאני מוחזקת זה כמה ימים ושנים וראובן אמר אני לא מכרתי הנה כי כן יורינו הדין בזה ויבא שכרו כפול: